**Koraci školskih promotivnih tranzicionih i inkluzivnih aktivnosti**

 Ministarstvo prosvjete u saradnji sa kancelarijom UNICEF u Crnoj Gori sprovodi program: Ka podržanom razvoju i inkluzivnim kompetencijama.

 Program prije svega ima svrhu da podrži implementaciju Strategije inkluzivnog obrazovanja. Strategija u fokusu ima 1: Dostupnost i pravičnost obrazovanja kroz međusektorsku podršku. 2: Jednakost i kontinuitet inkluzivnog obrazovanja saradnjom unutar i između sektora i tranziciju nivoa obrazovanja. 3: Kvalitet inkluzivnog obrazovanja jačanjem školskih politika, kulture i prakse.

 Da bismo olakšali rad u školama na koncipiranju godišnjih planova i inkluzivnih školskih učeničkih mjera uobličili smo okvir za akcione planove. Oni su bazirani na instrument Indeks inkluzivnosti. Predstavlja pomoć da se utvrde naredni koraci u inkluzivnom razvoju škole kroz proces samoprocjene i unapređenja.

 Kao dodatak za srednje škole potrebno je da se predvide aktivnosti u pogledu promocije radnih i profesionalnih mogućnosti mladih sa smetnjama u razvoja, odnosno osoba s invaliditetom. Naime, poznato je da je razvijen je Individualni tranzicioni plan - 1 (ITP–1) za prelazak učenika iz osnovne u srednju školu, odnosno Individualni tranzicioni plan – 2 (ITP-2) koji povezuje obrazovanje i zapošljavanje. Osnovna ideja ITP-2 je povezivanje obrazovanja sa tržištem rada.

 Zbog toga je potrebno u srednjim školama organizovati aktivnosti koje će GOVORITI O MOGUĆNOSTIMA učenika sa smetnjama u razvoju, a u smjeru budućeg zaposlenja.

 Mjere i aktivnosti:

1. Izrada i primjena ITP-2
2. Saradnja sa Zavodom za zapošljavanje
3. Saradnja s poslodavcima
4. Savjetovanje za nastavnike u cilju karijernog vođenja i mentorstva učenicima s POP
5. Radionice za učenike u cilju podsticanja karijernih vrijednosti inkluzije
6. Osmišljavanje i sprovođenje JAVNIH školskih inkluzivnih aktivnosti koje promovišu sposobnosti učenika sa smetnjama i prava na zapošljavanje